stanford-oval/wikipedia huggingface dataset:
เจ้าหญิงกาตารีนา-อามาลียา เจ้าหญิงแห่งออเรนจ์
แหล่งข้อมูลอื่น

Princess Catharina-Amalia เก็บถาวร 2013-05-04 ที่ เวย์แบ็กแมชชีน
| ก่อนหน้า |  | เจ้าหญิงกาตารีนา-อามาลียา เจ้าหญิงแห่งออเรนจ์ |  | ถัดไป |
| --- | --- | --- | --- | --- |
| วิลเลิม-อเล็กซานเดอร์ |  |   เจ้าหญิงแห่งออเรนจ์ (30 เมษายน พ.ศ. 2556 - ปัจจุบัน)   |  | ปัจจุบัน |
| ไม่มี |  |   ลำดับการสืบราชบัลลังก์เนเธอร์แลนด์  (ลำดับที่ 1)    |  | เจ้าหญิงอะเลกซียา |
| เจ้าหญิงเบียทริกซ์ |  |   ลำดับการสืบราชบัลลังก์อังกฤษ   |  | เจ้าหญิงอะเลกซียา |
| ด ค กรัชทายาทในปัจจุบัน |
| --- | --- |
แอฟริกา:   เจ้าชายเลโรโทรี เซเอโซ   เจ้าชายมูลัย ฮะซัน   ไม่มี (เลือกตั้งโดยสภา) 
เอเชีย:   เจ้าชายซัลมาน บินฮะมัด   เจ้าชายจิกมี นัมเกล วังชุก   เจ้าชายอัลมุห์ตาดี บิลละห์   ไม่มี (เลือกตั้งโดยสภา)   เจ้าชายฟูมิฮิโตะ   เจ้าชายฮุซัยน์ บิน อับดุลลอฮ์   เชคมิชาล อัลอะห์มัด   ไม่มี (เลือกตั้งโดยสภา)   เจ้าชายซัยยิด ษิยะซิน บิน ฮัยษัม   เชคอับดุลเลาะห์ บิน ฮามัด พฤตินัย (เลือกตั้งโดยสภา)   เจ้าชายมุฮัมมัด บิน ซัลมาน   เจ้าฟ้าทีปังกรรัศมีโชติ   เจ้าชายมุฮัมมัด บินซัยยิด พฤตินัย (เลือกตั้งโดยสภา) 
ยุโรป:   ไม่มี (เลือกตั้งโดยประชาชนฝรั่งเศสและแต่งตั้งโดยสมเด็จพระสันตะปาปา)   เจ้าหญิงเอลีซาแบ็ต   เจ้าชายคริสเตียน   เจ้าชายอาล็อยส์   เจ้าชายกีโยม   เจ้าชายฌัก   เจ้าหญิงกาตารีนา-อามาลียา   เจ้าชายโฮกุน   เจ้าหญิงเลโอนอร์   เจ้าหญิงวิกตอเรีย   เจ้าชายวิลเลียม   ไม่มี (เลือกตั้งโดยพระคาร์ดินัล) 
อเมริกา:           เจ้าชายวิลเลียม 
โอเชียเนีย:       เจ้าชายวิลเลียม   เจ้าชายตูโปอูโตอา อูลูกาลาลา 
| ด ค กเจ้าหญิงแห่งเนเธอร์แลนด์ |
| --- | --- |
เริ่มนับรุ่นจากพระราชวงศ์ที่สืบเชื้อสายจากพระเจ้าวิลเลิมที่ 1 แห่งเนเธอร์แลนด์
รุ่นที่ 1:  เจ้าหญิงพอลีนแห่งออเรนจ์-นัสเซา  เจ้าหญิงมาริแอนน์ เจ้าหญิงอัลเบิร์ตแห่งปรัสเซีย 
รุ่นที่ 2:  แกรนด์ดัชเชสโซฟีแห่งซัคเซิน-ไวมาร์-ไอเซนัค  สมเด็จพระราชินีลูอีสแห่งสวีเดนและนอร์เวย์  เจ้าหญิงมารี เจ้าหญิงแห่งเวดส์ 
รุ่นที่ 3:  สมเด็จพระราชินีนาถวิลเฮลมินา 
รุ่นที่ 4:  สมเด็จพระราชินีนาถยูเลียนา 
รุ่นที่ 5:  สมเด็จพระราชินีนาถเบียทริกซ์  เจ้าหญิงไอรีน ดัชเชสแห่งปาร์มา  เจ้าหญิงมาร์ครีต นางฟาน โฟลเลินโฮเฟิน  เจ้าหญิงคริสตีนา นางกิเยร์โม 
รุ่นที่ 6:  ไม่มี 
รุ่นที่ 7:  เจ้าหญิงคาทารีนา-อะมาเลีย เจ้าหญิงแห่งออเรนจ์  เจ้าหญิงอะเลกซียา  เจ้าหญิงอารียาน 
เจ้าหญิงแห่งเนเธอร์แลนด์จากการสมรส
ธงชาติซาอุดีอาระเบีย

| --- | --- |


การใช้: ธงชาติ และ ธงเรือรัฐบาล 
สัดส่วนธง: 2:3
ประกาศใช้: 15 มีนาคม พ.ศ. 2506 (61 ปี)
ลักษณะ: ธงมีสีเขียว มีจารึกชะฮาดะฮ์ และดาบสีขาวอยู่ข้างล่าง
 


การใช้: ธงเรือพลเรือน 
สัดส่วนธง: 2:3
ประกาศใช้: ธงพื้นสีเขียว มีธงชาติอยู่ที่มุมบนคันธงภายในขอบสีขาว
 


การใช้: ธงนาวี 
สัดส่วนธง: 1:2
ลักษณะ: ลักษณะอย่างเดียวกับธงชาติ โดยเพิ่มแถบสีนำเงินที่ด้านคันธงและคั่นด้วยแถบสีขาว ภายในนั้นมีตราของกองทัพเรือซาอุดีอาระเบีย
 
ธงชาติซาอุดีอาระเบีย เป็นธงที่ใช้โดยรัฐบาลของราชอาณาจักรซาอุดีอาระเบีย ตั้งแต่วันที่ 15 มีนาคม พ.ศ. 2506 มีลักษณะเป็นธงสีเขียวบนพื้นสีขาวที่มีจารึกภาษาอาหรับ และดาบ เป็นการประกาศความเชื่อตามหลักศาสนาอิสลาม (ชะฮาดะฮฺ)
ดาบเป็นสัญลักษณ์แห่งความยุติธรรม
ธงสีเขียวที่มีตัวอักษรดังนี้หรืออักษรอาหรับอื่นมักถูกพบเห็นในศาสนาอิสลาม และระวังสับสนกับธงชาติซาอุดีอาระเบีย ธงอื่นโดยปกติแล้วจะไม่มีสัญลักษณ์ดาบ
ธงดังกล่าวถูกผลิตขึ้นมาให้สมมาตรกันทั้งด้านหน้าและด้านหลัง เพื่อเพื่อให้มั่นใจว่าชะฮาดะฮ์จะอ่านอย่างถูกต้อง ทั้งเมื่อเริ่มอ่านจากขวาไปซ้าย หรือซ้ายไปขวา ดาบจะชี้ไปทางซ้ายมือทั้งหน้าและหลัง ในทิศทางของอักษร ธงดังกล่าวจะถูกชักขึ้นทางซ้ายมือของเสาธง เมื่อมองจากด้านหน้า โดยเสาธงอยู่ทางขวามือของธง
สีเขียวที่ใช้ในธงเป็น Pantone 330 c / CMYK (%) C 100 -- M 0 -- Y 50 -- K - 50
ประวัติ > ยุคก่อนการรวมชาติ

ซาอุดีอาระเบียถือกำเนิดจากอาณาจักรทั้งสองคือ นัจญด์ และ ฮิญาซ, มีพื้นฐานจากแบบธงรัฐสุลต่านนัจญด์ ก่อนหน้านี้ได้ใช้ธงสีเขียวรูปพระจันทร์เสี้ยวสีขาวตั้งแต่ ค.ศ. 1727 ในปีค.ศ. 1902 เอมิเรตนัจญด์และฮะซาอ์ได้มีการใช้ธงที่มีอักษรภาษาอาหรับจนถึงค.ศ. 1921 ภายหลังจากราชวงศ์ซะอูดทำสงครามได้รับชัยชนะเหนือคาบสมุทรอาหรับ พร้อมกับผนวกดินแดนของราชวงศ์เราะชีด.
ธงเอมิเรตดะริยะห์ ค.ศ. 1727 - 1818 และ เอมิเรตนัจญด์ ค.ศ. 1818 - 1891.
ธงเอมิเรตญะบัลชัมมัร ค.ศ. 1835 - 1920
ธงเอมิเรตญะบัลชัมมัร ค.ศ. 1920 - 1921
ธงเอมิเรตนัจญด์และฮะซาอ์ ค.ศ. 1902 - 1921.
ธงรัฐสุลต่านนัจญด์ ค.ศ. 1921 - 1926, (ลักษณะแตกต่างจากธงชาติเพียงเล็กน้อย).
ธงรัฐสุลต่านนัจญด์ ค.ศ. 1926 - 1932, (ธงขอบสีขาว ไม่มีรูปดาบ).
ธงจังหวัดฮิญาซ ค.ศ. 1916 - 1917
ธงการปฏิวัติอาหรับ.
ธงราชอาณาจักรฮิญาซ ค.ศ. 1920 - 1926
ธงราชอาณาจักรฮิญาซ ค.ศ.1926 - 1932
ธงเอมิเรตไอดริสอะซีร์ ค.ศ. 1906 - 1934
ประวัติ > สมัยการรวมชาติ

ราชวงศ์ซะอูด ได้ปกครองดินแดนซาอุดีอาระเบีย ด้วยความช่วยเลือของผู้เคลื่อนไหวทางศาสนาวะฮาบีย์ ในศตวรรษที่ 18 นับตั้งแต่นั้นจึงมีธงชาติเป็นของตนเอง. โดยประกอบอักษร"ชะฮาดะฮฺ"บนธงของตน. ค.ศ. 1902 อิบน์ ซะอูด, ปฐมกษัตริย์ราชวงศ์ซะอูด และ ผู้สถาปนาราชอาณาจักร ได้มีพระบรมราชโองการให้เพิ่มดาบลงบนผืนธง. ในปี ค.ศ. 1938 ได้มีการใช้ธงชาติที่มีรูปดาบไขว้ใต้ชะฮาดะฮฺ แบบธงดังกล่าวเป็นที่นิยมโดยทั่วไป แม้มิได้รับการรับรอง และ ได้เพิ่มแบบธงเรือแสดงสัญชาติ. จนกระทั่งวันที่ 15 มีนาคม ค.ศ. 1973 ได้มีการตราแบบธงขึ้นอย่างเป็นทางการ โดยแก้ไขแบบของดาบให้เป็นดาบตรง (ธงแบบเก่านั้นใช้รูปดาบโค้ง).
ดูเพิ่ม

รายชื่อธงในประเทศซาอุดีอาระเบีย
ตราแผ่นดินของซาอุดีอาระเบีย
อันนะชีดุลวะเฏาะนี อัสซะอูดี
แหล่งข้อมูลอื่น

ธงชาติซาอุดิอาระเบีย
World Flags Information, Saudi Arabian page เก็บถาวร 2011-10-07 ที่ เวย์แบ็กแมชชีน
Saudi Arabian flag and associated information
หาดแสงจันทร์

หาดแสงจันทร์
หาดแสงจันทร์ เป็นชายหาดที่มีชื่อเสียงแห่งหนึ่งในเทศบาลนครระยอง ประเทศไทย ซึ่งอยู่ห่างจากตัวเมืองระยองประมาณ 6 กิโลเมตร และอยู่ทางชายฝั่งตะวันออกของอ่าวไทย หาดนี้เป็นหนึ่งในสี่หาดที่เชื่อมต่อกันซึ่งทอดยาวไปตามอ่าว 11 กิโลเมตร ส่วนหาดอื่น ๆ ได้แก่ หาดแหลมเจริญ, หาดสุชาดา และหาดทรายทอง โดยมีความสะดวกสบายบนหาดไม่กี่แห่ง และอีกฝั่งของถนนเลียบชายหาดมีร้านอาหารทะเล ซึ่งส่วนใหญ่ยังไม่ได้รับการพัฒนา อนึ่ง สถานที่แห่งนี้เคยเป็นหมู่บ้านชาวประมงมาก่อน โดยก่อนหน้านี้ เมื่อชายหาดแห่งนี้ไม่เป็นที่รู้จักมากนัก ชาวบ้านก็มักจะทิ้งขยะที่หาดแห่งนี้ อย่างไรก็ตาม ปัจจุบันหาดแห่งนี้อยู่ระหว่างการทำความสะอาดโดยรัฐบาล, ชาวบ้าน, นักท่องเที่ยว และอาสาสมัคร
ประวัติ

หาดแสงจันทร์เป็นชายหาดหนึ่งในหลาย ๆ ชายหาดตามแนวถนนเลียบชายฝั่งร่วมกับหาดสุชาดาโดยในอดีต บริเวณนี้เป็นที่ตั้งของหมู่บ้านชาวประมงที่เติบโตมาจากปากน้ำระยอง
ส่วนชื่อของหาดแสงจันทร์ คำว่า “แสงจันทร์" หมายถึง “แสงของดวงจันทร์" โดยจากลักษณะของแอ่งน้ำแต่ละแห่งของชายฝั่งดูเหมือนยอดพระจันทร์เว้าเข้าหาชายฝั่ง
ลักษณะเด่นประการหนึ่งที่ทำให้หาดแห่งนี้แตกต่างจากที่อื่น ๆ คือการมีสันดอนหินที่มนุษย์สร้างขึ้นจำนวนมากทอดยาวไปตามความยาวของหาดในน้ำ อย่างไรก็ตาม บรรดาสันดอนหินดังกล่าวไม่ได้มีอยู่ตั้งแต่แรกเสมอไป เหตุผลในการก่อสร้างสันดอนนี้เกิดจากการถมทะเลเมื่อนานมาแล้วและการพัฒนาท่าเรือในนิคมอุตสาหกรรมมาบตาพุด ซึ่งส่งผลให้ทิศทางลมและน้ำเปลี่ยนทิศทาง ทำให้เกิดการกัดเซาะชายฝั่งทะเลรุนแรงกว่าที่เคย จึงมีการออกแบบสันดอนหินเพื่อป้องกันปัญหาเหล่านั้น จากนั้น จากการมีสันดอน สระน้ำรูปจันทร์เสี้ยวจึงปรากฏขึ้นและยังคงมีอยู่จนถึงทุกวันนี้
นอกจากนี้เมื่อมองจากด้านบนจะมองเห็นสันดอนหินกั้นชายฝั่งแต่ละฝั่งเรียงตัวเป็นรูปตัวที (T) ตามแนวหาดสลับกับแอ่งน้ำรูปจันทร์เสี้ยว
การคมนาคม

สามารถไปถึงหาดแสงจันทร์ได้โดยรถยนต์ และมีสองวิธีในการไปหาดดังกล่าวเมื่อเริ่มต้นจากกรุงเทพมหานคร ได้แก่
ถนนสุขุมวิท: วิ่งบนถนนสุขุมวิทก่อนถึงเมืองระยองแล้วเลี้ยวขวาจนถึงป้ายหาดแสงจันทร์ สุดถนนเป็นสามแยกรูปปั้นผีเสื้อสมุทรและรูปปั้นพระอภัยมณี จากนั้นเลี้ยวขวาไปยังหาดแสงจันทร์
ทางหลวงแผ่นดินหมายเลข 36: จากทางหลวงหมายเลข 36 ผ่านสี่แยกนิคมอุตสาหกรรมมาบตาพุด จากนั้นเลี้ยวขวาที่สี่แยกถัดไป ตัดเข้าถนนสุขุมวิท เมื่อถึงถนนสุขุมวิทแล้วเลี้ยวซ้ายไประยอง-จันทบุรี จากนั้น ขับรถต่อไปตามถนนสุขุมวิท สี่แยกไฟแดง เลี้ยวขวา ขับตามทาง ถึงสามแยก รูปปั้นนางผีเสื้อสมุทรเลี้ยวขวา ไป หาดแสงจันทร์
ภูมิศาสตร์และภูมิอากาศ > ภูมิศาสตร์

หาดแสงจันทร์มีการสร้างเขื่อนหินกั้นที่มนุษย์สร้างขึ้นคล้ายสันดอนตามแนวชายฝั่งเพื่อป้องกันการกัดเซาะชายฝั่ง จึงเกิดแอ่งน้ำขึ้นตามชายฝั่งและก่อตัวเป็นรูปจันทร์เสี้ยวตลอดทางหาดแสงจันทร์
ภูมิศาสตร์และภูมิอากาศ > ภูมิอากาศ

อุณหภูมิทะเล: อุณหภูมิทะเลเฉลี่ยอยู่ที่ 29 องศาเซลเซียส โดยช่วงน้ำที่เย็นที่สุดคือเดือนมกราคม (27 องศาเซลเซียส) ส่วนช่วงน้ำที่ร้อนที่สุดคือเดือนพฤษภาคม (30 องศาเซลเซียส)
อุณหภูมิเฉลี่ย: อุณหภูมิอยู่ระหว่าง 21 องศาเซลเซียส ถึง 33  องศาเซลเซียส โดยอุณหภูมิแทบจะไม่ลดลงต่ำกว่า 18 องศาเซลเซียส หรือสูงกว่า 35 องศาเซลเซียส
บริเวณใกล้เคียง

รายชื่อสถานที่ใกล้หาดแสงจันทร์
เจดีย์กลางน้ำ
เป็นเจดีย์ที่มีชื่อเสียงแห่งหนึ่งในจังหวัดระยอง ซึ่งอยู่ทางทิศตะวันออกของหาดแสงจันทร์ โดยอยู่ห่างจากหาดดังกล่าวประมาณ 5 กิโลเมตร นักท่องเที่ยวสามารถเยี่ยมชมเจดีย์กลางน้ำได้ตั้งแต่เวลา 6.00 น. ถึง 17.00 น. ซึ่งเปิดให้บริการทุกวัน
เกาะเสม็ด
เป็นเกาะที่มีประชากรมากที่สุดในจังหวัดระยอง โดยอยู่ภายใต้การคุ้มครองของกรมอุทยานแห่งชาติของรัฐบาลไทย ซึ่งอยู่ทางตะวันออกเฉียงใต้ของหาดแสงจันทร์ และอยู่ห่างจากหาดดังกล่าวประมาณ 30 กิโลเมตร
สนามกีฬากลางจังหวัดระยอง
เป็นสนามกีฬาในจังหวัดระยองซึ่งปัจจุบันใช้สำหรับการแข่งฟุตบอล ซึ่งอยู่ทางเหนือของหาดแสงจันทร์ และอยู่ห่างจากหาดดังกล่าวประมาณ 3 กิโลเมตร โดยเปิดทุกวันตั้งแต่ 8.30 น. ถึง 16.30 น.
พิพิธภัณฑ์เมืองระยอง
ชมรมอนุรักษ์ฟื้นฟูเมืองเก่าระยองได้ก่อตั้งพิพิธภัณฑ์แห่งนี้ขึ้นโดยมีเป้าหมายที่จะอนุรักษ์ประวัติศาสตร์ของเมืองนี้ และเพื่อรวบรวมโบราณวัตถุที่สวยงามของเมืองระยอง เช่น รูปภาพเก่า ๆ หรืออุปกรณ์จำนวนมากที่แสดงถึงวิถีชีวิตของชาวระยองในอดีต ซึ่งอยู่ทางตะวันออกเฉียงเหนือของหาดแสงจันทร์ และอยู่ห่างจากหาดดังกล่าวประมาณ 6 กิโลเมตร โดยเปิดทุกวัน ยกเว้นวันเสาร์และวันอาทิตย์ เวลา 08.00 ถึง 20.00 น.
ตลาดเกาะกลอย
ตลาดเกาะกลอยจำหน่ายอาหาร, กาแฟโบราณ และของที่ระลึกในบรรยากาศย้อนยุคพร้อมการแสดงให้นักท่องเที่ยวได้เพลิดเพลิน ซึ่งอยู่ทางตะวันออกเฉียงเหนือของหาดแสงจันทร์ และอยู่ห่างจากหาดดังกล่าวประมาณ 7 กิโลเมตร โดยเปิดทุกวันตั้งแต่ 10.00 น. ถึง 21.00 น.
วัดป่าประดู่
เป็นพระอารามหลวง วัดเก่าแก่แห่งนี้สร้างขึ้นในสมัยกรุงศรีอยุธยา ซึ่งอยู่ทางตะวันออกเฉียงเหนือของหาดแสงจันทร์ และอยู่ห่างจากหาดดังกล่าวประมาณ 6 กิโลเมตร โดยเปิดทุกวันตั้งแต่ 8.00 น. ถึง 17.00 น.
วัดลุ่มมหาชัยชุมพล
เป็นพระอารามหลวงและเป็นวัดเก่าแก่ตั้งแต่สมัยกรุงศรีอยุธยา ตามประวัติศาสตร์ วัดนี้ได้รับการก่อตั้งเมื่อ พ.ศ. 2234 โดยเป็นที่นับถือของชาวระยอง โดยอยู่ทางทิศตะวันออกเฉียงเหนือของหาดแสงจันทร์ และอยู่ห่างจากหาดดังกล่าวประมาณ 7 กิโลเมตร ซึ่งเปิดทุกวันตั้งแต่ 9.00 น. ถึง 17.00 น.
ระเบียงภาพ

ระเบียงภาพหาดแสงจันทร์และบริเวณใกล้เคียง
หาดแสงจันทร์ (1)
หาดแสงจันทร์ (2)
หาดแสงจันทร์ (3)
หาดแสงจันทร์ (4)
เจดีย์กลางน้ำ (1)
เจดีย์กลางน้ำ (2)
พิพิธภัณฑ์เมืองระยอง
สนามกีฬากลางจังหวัดระยอง
สถานีขนส่งผู้โดยสารจังหวัดระยอง
หาดแสงเทียน - เกาะเสม็ด
รูปปั้นนางผีเสื้อสมุทรที่เกาะเสม็ด (1)
รูปปั้นนางผีเสื้อสมุทรที่เกาะเสม็ด (2)
หาดทรายแก้ว เกาะเสม็ด
เขาแหลมหญ้า - เกาะเสม็ด (1)
เขาแหลมหญ้า - เกาะเสม็ด (2)
เขาแหลมหญ้า - เกาะเสม็ด (3)
เขาแหลมหญ้า - เกาะเสม็ด (4)
วัดบ้านค่าย
ตลาดเกาะกลอย
วัดป่าประดู่
วัดลุ่มมหาชัยชุมพล
สภาคริสตจักรในประเทศไทย

| --- | --- |

ชื่อย่อ: CCT
ก่อตั้ง: พ.ศ. 2477 (ค.ศ. 1934)
ประเภท: องค์การทางศาสนาคริสต์นิกายโปรเตสแตนต์
สํานักงานใหญ่: 328 ถนนพญาไท แขวงถนนเพชรบุรี เขตราชเทวี กรุงเทพมหานคร 10400
สมาชิก  : 123,581 (2555)
ประธาน: ศจ.ดร.บุญรัตน์ บัวเย็น
เว็บไซต์: http://www.cct.or.th/
มูลนิธิสภาคริสตจักรในประเทศไทย (อังกฤษ: The Church of Christ in Thailand) เป็นองค์การทางศาสนาคริสต์นิกายโปรเตสแตนต์ในประเทศไทย ที่รวมตัวกันเพื่อทำพันธกิจของพระเจ้าในประเทศไทย อันประกอบด้วย พันธกิจด้านการประกาศเผยแพร่พระกิตติคุณ พันธกิจด้านการศึกษา พันธกิจด้านการรักษาพยาบาล และพันธกิจอื่น ๆ โดยมีหลักข้อเชื่อ ข้อปฏิบัติ และธรรมนูญเดียวกัน อยู่ภายใต้การปกครองด้วยกัน ด้วยวิธีการเลี้ยงตนเอง ปกครองตนเอง และประกาศพระกิตติคุณด้วยตนเอง ปัจจุบันแบ่งการปกครองออกเป็น 24 คริสตจักรภาค
ประวัติ

สภาคริสตจักรในประเทศไทย มีประวัติศาสตร์สืบย้อนไปใน ค.ศ.1828 เมื่อศาสนาจารย์จาคอบ ทอมลิน และศาสนาจารย์นายแพทย์คาร์ล กุตสลาฟ ของคณะสมาคมมิชชันนารีแห่งลอนดอน ได้เข้ามาเผยแพร่คริสต์ศาสนานิกายโปรเตสแตนต์เป็นครั้งแรกที่กรุงเทพฯ ต่อมาในปี ค.ศ.1833 มิชชันนารีของคณะอเมริกันแบ๊บติสต์เข้ามาทำพันธกิจและได้จัดตั้งคริสตจักรไมตรีจิต ใน ค.ศ.1837 เป็นคริสตจักรโปรเตสแตนต์แห่งแรกในประเทศสยาม
ใน ค.ศ.1840 มิชชันนารีคณะอเมริกันเพรสไบทีเรียนที่เป็นรากฐานสำคัญของสภาคริสตจักรในประเทศไทยเข้ามายังประเทศสยามและปฏิบัติพันธกิจจนถึง ค.ศ.1844 จึงกลับออกไป ต่อมาเมื่อศาสนาจารย์สตีเฟนกับนางแมรี่ แมตตูน และนายแพทย์ซามูเอล เฮาส์ ได้เข้ามาใน ค.ศ.1847 จึงมีการตั้งมิชชั่นอย่างมั่นคงเรียกว่า "มิชชันสยาม" และมีการจัดตั้งคริสตจักรเพรสไบทีเรียนที่ 1 กรุงเทพฯ ในวันที่ 31 สิงหาคม ค.ศ.1849 เมื่อถึงวันที่ 1 กันยายน ค.ศ.1858 ได้จัดตั้งเพรสไบเทอรี่แห่งสยามเพื่อขยายงานมิชชั่นและพันธกิจคริสตจักรออกไปยังส่วนภูมิภาค
มิชชันคณะอเมริกันเพรสไบทีเรียนได้ขยายงานออกไปนอกกรุงเทพฯ โดยมีครอบครัวศาสนาจารย์แดเนียล แมคกิลวารี และครอบครัวศาสนาจารย์ซามูเอล แมคฟาร์แลนด์ ได้จัดตั้งสถานีมิชชั่นที่เพชรบุรีใน ค.ศ.1861 ต่อมาในปี ค.ศ.1867 ครอบครัวศาสนาจารย์แมคกิลวารี ได้จัดตั้งสถานีมิชชั่นที่เชียงใหม่และเป็นศูนย์กลางของเพรสไบทีเรียนที่ 1 เชียงใหม่ ในวันที่ 18 เมษายน ค.ศ.1868 และเมื่อวันที่ 14 กันยายน ค.ศ.1869 มีคริสเตียนคนเมืองสองคน คือน้อยสุริยะและหนานชัยถูกฆ่าตายเนื่องด้วยไม่ยอมละทิ้งความเชื่อในคริสต์ศาสนา และต่อมาใน ค.ศ.1878 มิชชันนารีถูกขัดขวางไม่ให้มีการจัดพิธีแต่งงานตามแบบคริสเตียนที่จะจัดขึ้นครั้งแรกจึงมีการฟ้องร้องขอสิทธิคุ้มครองจากราชสำนักสยาม ทำให้ได้รับพระบรมราชโองการเรื่องเสรีภาพทางศาสนา (The Edict of Toleration) ในเดือนตุลาคม ค.ศ.1878 บังคับใช้ในเชียงใหม่ ลำพูน และลำปาง
มิชชั่นคณะอเมริกันเพรสไบทีเรียนได้ขยายงานออกไปยังหัวเมืองต่าง ๆ โดยในมิชชั่นลาวได้จัดตั้งสถานีมิชชั่นที่ลำปางใน ค.ศ.1858 ที่ลำพูน (ค.ศ.1891) แพร่ (ค.ศ.1893) น่าน (ค.ศ.1895) เชียงราย (ค.ศ.1897) ซึ่งภายหลังยังได้ขยายงานไปยังเชียงตุงของพม่า (ค.ศ.1904-1908) และเขตเชียงรุ้งของจีน (ค.ศ.1917-1941) ส่วนมิชชั่นสยาม ได้ขยายงานไปยังราชบุรี (ค.ศ.1889) พิษณุโลก (ค.ศ.1899) นครศรีธรรมราช (ค.ศ.1900) และตรัง (ค.ศ.1910)
นอกจากนี้ใน ค.ศ.1903 คณะคริสตจักรของพระคริสต์แห่งสหราชอาณาจักรเข้ามาทำพันธกิจที่บ้านนครชุมน์ ราชบุรี และได้ย้ายศูนย์มิชชั่นมาอยู่ที่นครปฐมใน ค.ศ.1906 มิชชั่นคณะนี้ได้มีส่วนร่วมในการจัดตั้ง "สยามคริสตสภา" และริเริ่มจัดตั้งสภาคริสตจักรในสยามด้วย
กำเนิดสภาคริสตจักรในประเทศไทย

ใน ค.ศ.1920 มีการรวมมิชชั่นสยามและมิชชั่นลาว ต่อมาใน ค.ศ.1930 มีการจัดตั้งสยามคริสต์สภา (National Christian Council in Siam) เพื่อการจัดตั้งคริสตจักรที่เป็นของชนในชาติ (National Church) และใน ค.ศ.1932 มีการรวมเพรสไบเทอรี่สยามกับเพรสไบเทอรี่ลาว และได้ตีพิมพ์วารสาร "ข่าวคริสตจักร" เป็นสื่อรณรงค์เรื่องการจัดตั้งองค์กรคริสตจักรที่เป็นของชนในชาติ ต่อมาได้มีการประชุมผู้แทนคริสตจักรจากคริสตจักรเพรสไบทีเรียน (ทั้งชาวไทยและจีน) ในสยาม ผู้แทนจากคริสตจักรไมตรีจิตของคณะอเมริกันแบ๊บติสต์ และผู้แทนจากคริสตจักรพระคริสต์แห่งสหราชอาณาจักร (คณะดีไซเปิลส์ออฟไครส์ นครปฐม) ในวันที่ 7-11 เมษายน ค.ศ.1934 ณ โรงเรียนกรุงเทพคริสเตียนวิทยาลัย นับเป็นสมัชชาสภาคริสตจักรในประเทศสยามครั้งแรก โดยที่ประชุมได้รับรองธรรมนูญการปกครองซึ่งได้กำหนดนามคริสตจักรที่เป็นของชนในชาตินี้ว่า "คริสตจักรในสยาม" จัดแบ่งการปกครองออกเป็นคริสตจักรภาค 7 ภาค มีหลักการพื้นฐานในการทำพันธกิจสามด้าน คือ "การเลี้ยงตนเอง" "การปกครองตนเอง" และ "การประกาศพระกิตติคุณด้วยตนเอง" ต่อมาในธรรมนูญการปกครอง ค.ศ.1941 ได้เปลี่ยนชื่อเป็น "สภาคริสตจักรในประเทศไทย" ตามการเปลี่ยนชื่อประเทศสยามเป็นประเทศไทยในสมัยรัฐบาลจอมพล ป พิบูลสงคราม
ในวันที่ 16 สิงหาคม ค.ศ.1957 มิชชั่นคณะอเมริกันเพรสไบทีเรียนได้สลายตัวอย่างเป็นทางการ ได้มอบหมายกิจการต่าง ๆ ให้อยู่ภายใต้อำนาจบริหารของสภาคริสตจักรในประเทศไทยโดยตรง และใน ค.ศ.1962 มิชชั่นคณะดีไซเปิลส์ออฟไครส์ ได้สลายตัวเข้ากับสภาคริสตจักรในประเทศไทย จากนั้นเมื่อมีมิชชันนารีของมิชชั่นคณะต่าง ๆ เข้ามาร่วมงานกับสภาคริสตจักรในประเทศไทยต้องอยู่ในฐานะภารดรผู้ร่วมงาน
หลักข้อเชื่อ

สภาคริสตจักรในประเทศไทยยึดถือหลักข้อเชื่อจาก 3 แหล่ง คือคัมภีร์ไบเบิล หลักข้อเชื่อของอัครทูต และหลักข้อเชื่อไนซีน
วัตถุประสงค์

สภาคริสตจักรในประเทศไทย มีวัตถุประสงค์ดังนี้
เพื่อรวบรวมคริสเตียนทั้งหลายในประเทศไทยให้เป็นหนึ่งเดียวกัน
เพื่อให้มีความสัมพันธ์ช่วยเหลือและเกื้อกูลซึ่งกันและกัน ในการรับใช้พระเจ้าและสังคมตามน้ำพระทัยของพระองค์ และสร้างเสริมพันธกิจให้เจริญเติบโตมั่นคงยิ่งขึ้น
เพื่อให้คริสตจักรมีสง่าราศี และเทิดทูนพระสิริของพระเจ้า
เพื่อรวบรวมทรัพย์ทั้งปวงของสภาคริสตจักรในประเทศไทย ให้อยู่ภายใต้การดูแลของมูลนิธิแห่งสภาคริสตจักรในประเทศไทย หรือมูลนิธิที่สภาคริสตจักรในประเทศไทยมีมติให้ตั้งขึ้น
การปกครอง

สภาคริสตจักรในประเทศไทยมีการปกครองโดยมีธรรมนูญเป็นระเบียบปกครองสูงสุด ในปัจจุบันได้ใช้ "ธรรมนูญแห่งสภาคริสตจักรในประเทศไทย คริสตศักราช 1998"
สภาคริสตจักรในประเทศไทยแบ่งการปกครองคริสตจักรออกเป็น 3 ระดับดังนี้
ระดับคริสตจักรท้องถิ่น ปกครองโดย คณะธรรมกิจคริสตจักรท้องถิ่น
ระดับคริสตจักรภาค ปกครองโดย คณะธรรมกิจคริสตจักรภาค
ระดับสภาคริสตจักร ปกครองโดย สมัชชาสภาคริสตจักรในประเทศไทย
คริสตจักรภาค

คริสตจักรภาค หมายถึง คริสตจักรท้องถิ่นหลายคริสตจักรและหมวดคริสเตียนหรือศาลาธรรม รวมตัวกันตั้งอยู่ในเขตภาค ซึ่งสภาคริสตจักรในประเทศไทยกำหนดไว้ โดยถือเขตภูมิศาสตร์ ประวัติศาสตร์ วัฒนธรรม หรือภาษาเป็นเกณฑ์ ปัจจุบันสภาคริสตจักรในประเทศไทยแบ่งการปกครองออกเป็น 24 คริสตจักรภาค
| คริสตจักรภาค | เขตภูมิศาสตร์ ประวัติศาสตร์ วัฒนธรรม หรือภาษาโดยสังเขป |
| --- | --- |
คริสตจักรภาค 1: เชียงใหม่
คริสตจักรภาค 2: เชียงราย
คริสตจักรภาค 3: ลำปาง
คริสตจักรภาค 4: แพร่
คริสตจักรภาค 5: น่าน
คริสตจักรภาค 6: กรุงเทพฯ พิษณุโลก
คริสตจักรภาค 7: กระจายตัวทั่วประเทศ มีรากฐานมาจากมิชชั่นคณะจีนเพรสไบทีเรียน
คริสตจักรภาค 8: เพชรบุรี ราชบุรี ประจวบคีรีขันธ์ ชุมพร
คริสตจักรภาค 9: นครศรีธรรมราช ตรัง
คริสตจักรภาค 10: มาจากคริสตจักรชนเผ่ากะเหรี่ยงของคณะอเมริกันแบ๊บติสต์ในเขตจังหวัดเชียงใหม่ ลำปาง เชียงราย
คริสตจักรภาค 11: นครปฐม ซึ่งมีรากฐานมาจากคณะคริสตจักรพระคริสต์ของอังกฤษ (ต่อมาคณะดีไซเปิลส์แห่งสหรัฐอเมริการับผิดชอบแทน)
คริสตจักรภาค 12: กระจายตัวทั่วประเทศ มีรากฐานมาจากมิชชั่นคณะอเมริกันแบ๊บติสต์ที่เข้ามายังประเทศสยาม ในสมัยรัชกาลที่ 3
คริสตจักรภาค 13: เป็นคริสตจักรในภาคอีสาน มาจากคริสตจักรในสังกัดคณะ Christian and Missionary Alliance (C&M.A.)
คริสตจักรภาค 14: มีฐากฐานมาจากกลุ่มคริสตจักรนิคมหรือสาขาของสถาบันแมคเคนเพื่อการฟื้นฟูสภาพ ซึ่งแต่เดิมเป็นคริสตจักรในสังกัดคริสตจักรภาค 1 เชียงใหม่-ลำพูน
คริสตจักรภาค 15: พะเยา มีรากฐานมาจากคณะมาร์บูร์เกอร์มิชชั่นที่เข้ามาร่วมงานกับสภาคริสตจักรในประเทศไทยตั้งแต่ ค.ศ.1954
คริสตจักรภาค 16: สังขละบุรี มาจากคริสตจักรกลุ่มชนเผ่ากะเหรี่ยงของศูนย์มิชชั่นแม่น้ำแควน้อย ซึ่งเป็นพันธกิจร่วมระหว่างมิชชั่นนารีคณะดีไซเปิลส์ กับ The Thailand Baptist Mission Fellowship
คริสตจักรภาค 17: ตรัง
คริสตจักรภาค 18: ลาหู่ มาจากคริสตจักรชนเผ่าลาหู่ของ The Thailand Baptist Mission Fellowship ที่ปฏิบัติพันธกิจกับชนเผ่าลาหู่ในเขตภาคเหนือ (เชียงราย เชียงใหม่ ลำปาง ตาก)
คริสตจักรภาค 19: กะเหรี่ยง ซึ่งมีรากเหง้ามาจากกลุ่มคริสตจักรกะเหรี่ยงแบ๊บติสต์ในสังกัด The Thailand Baptist Mission Fellowship ที่ปฏบัติพันธกิจในภาคเหนือ (เชียงใหม่ ตาก แม่ฮ่องสอน ระยอง)
คริสตจักรภาค 20: ม้ง (กรุงเทพฯ เชียงราย เชียงใหม่ ตาก พิษณุโลก เพชรบูรณ์ แพร่ เลย)
คริสตจักรภาค 21: ลาหู่ (เชียงราย เชียงใหม่ ตาก บุรีรัมย์ มหาสารคาม ลำปาง ลำพูน)
คริสตจักรภาค 22: อาข่า (เชียงราย เชียงใหม่ ตาก แพร่ ชลบุรี)
คริสตจักรภาค 23: ลีซู (เชียงราย เชียงใหม่ แม่ฮ่องสอน)
คริสตจักรภาค 24: ลาหู่แบ๊บติสต์ (เชียงราย เชียงใหม่ แม่ฮ่องสอน)
ความสัมพันธ์

สภาคริสตจักรในประเทศไทยมีความสัมพันธ์กับคริสตจักรสากล อาทิ เป็นสมาชิกของ
สภาคริสตจักรสากล (World Council of Churches: WCC)
สภาคริสเตียนแห่งเอเชีย (Christian Conference of Asia: CCA)
สหคริสตจักรปฏิรูปสากล (World Communion of Reform Churches: WCRC) เป็นต้น
การทำงานเพื่อสังคม

สภาคริสตจักรได้ก่อตั้งโรงพยาบาลและสถานศึกษาต่าง ๆ เช่น โรงพยาบาลกรุงเทพคริสเตียน มหาวิทยาลัยคริสเตียน มหาวิทยาลัยพายัพ ตลอดจนบรรเทาสาธารณภัย ช่วยเหลือผู้ด้อยโอกาสในเขตสลัม
การบริหารของสภาคริสตจักรในประเทศไทย

การบริหารของสภาคริสตจักรในประเทศไทย มีกำหนดลำดับดังนี้
สมัชชาสภาคริสตจักรในประเทศไทย
กรรมการอำนวยการสภาคริสตจักรในประเทศไทย
กรรมการดำเนินงานสภาคริสตจักรในประเทศไทย และกรรมการมูลนิธิแห่งสภาคริสตจักรในประเทศไทย
คณะผู้บริหารสภาคริสตจักรในประเทศไทย
คริสตจักรภาค
คริสตจักรท้องถิ่น
การบริหารของสภาคริสตจักรในประเทศไทย > อำนาจของสภาคริสตจักรในประเทศไทย

สิทธิอำนาจการปกครองมาจากพระเจ้า คือ พระบิดา พระบุตร พระวิญญาณบริสุทธิ์ ตามที่มีปรากฎในพระคริสตธรรมคัมภีร์ พระคริสต์เจ้าทรงตั้งคริสตจักรของพระองค์ไว้ และทรงเป็นพระประมุขของคริสตจักรทั้งมวล
สถาบันการศึกษา > สถาบันอุดมศึกษา

มูลนิธิแห่งสภาคริสตจักรในประเทศไทย มีมหาวิทยาลัยในเครือ 2 แห่ง คือ
| --- | --- |
 มหาวิทยาลัยคริสเตียน:  มหาวิทยาลัยพายัพ
สถาบันการศึกษา > โรงเรียน

มูลนิธิแห่งสภาคริสตจักรในประเทศไทย มีโรงเรียนในเครือ 30 แห่ง คือ
| --- | --- |
 โรงเรียนกรุงเทพคริสเตียนวิทยาลัย  โรงเรียนผดุงราษฎร์  โรงเรียนกุญแจคริสเตียนวิทยา  โรงเรียนคริสเตียนเยอรมันเชียงใหม่  โรงเรียนเคนเน็ตแม็คเคนซี  โรงเรียนเจริญราษฎร์  โรงเรียนเชียงรายวิทยาคม  โรงเรียนเชียงใหม่คริสเตียน  โรงเรียนดาราวิทยาลัย  โรงเรียนตรังคริสเตียนศึกษา  โรงเรียนน่านคริสเตียนศึกษา  โรงเรียนนานาชาติเชียงใหม่  โรงเรียนบำรุงวิทยา  โรงเรียนปรินส์รอยแยลส์วิทยาลัย เชียงใหม่  โรงเรียนปรินส์รอยแยลส์วิทยาลัย เวียงป่าเป้า:  โรงเรียนรังษีวิทยา  โรงเรียนวัฒนาวิทยาลัย  โรงเรียนวิชชานารี  โรงเรียนศรีธรรมราชศึกษา  โรงเรียนศรีธรรมราชศึกษา สุราษฎร์ธานี  โรงเรียนสว่างวิทยา  โรงเรียนสหคริสเตียนศึกษา  โรงเรียนสัจจพิทยา  โรงเรียนสืบนทีธรรม  โรงเรียนสุริยวงศ์  โรงเรียนสหบำรุงวิทยา  โรงเรียนอรุณประดิษฐ  โรงเรียนอุดรคริสเตียนวิทยา  โรงเรียนบึงกาฬคริสเตียน  โรงเรียนเขาหลักคริสเตียนสองภาษา
สถาบันการศึกษา > วิทยาลัยพระคริสตธรรม

มูลนิธิแห่งสภาคริสตจักรในประเทศไทย มีวิทยาลัยพระคริสตธรรมในเครือ 7 แห่ง คือ
| --- | --- |
 วิทยาลัยพระคริสต์ธรรมแมคกิลวารี  สถาบันกรุงเทพคริสตศาสนศาสตร์  ศูนย์พระคริสตธรรมกะเหรี่ยงแบ๊บติสต์  ศูนย์การศึกษาคริสเตียนไทย-เกาหลี:  ศูนย์พระคริสตธรรมเบธเอล  สถาบันพระคริสตธรรมลาหู่ภาคที่ 18  ศูนย์พระคริสตธรรมเกธเซมาเน
สถาบันการแพทย์

มูลนิธิแห่งสภาคริสตจักรในประเทศไทย มีสถาบันการแพทย์ในเครือ 8 แห่ง คือ
| --- | --- |
 โรงพยาบาลกรุงเทพคริสเตียน  โรงพยาบาลกรุงเทพคริสเตียนนครปฐม  โรงพยาบาลแพร่คริสเตียน  โรงพยาบาลแมคคอร์มิค:  โรงพยาบาลโอเวอร์บรุ๊ค  โรงพยาบาลคริสเตียนแม่นํ้าแควน้อย  โรงพยาบาลแวนแซนต์วูร์ด  สถาบันผู้สูงอายุแมคเคน
พันธกิจ

ปัจจุบันมีหน่วยงานต่าง ๆ ที่สนับสนุนการปฏิบัติพันธกิจของสภาคริสตจักรในประเทศไทย จำแนกเป็น 5 พันธกิจ ได้แก่
พันธกิจ > พํนธกิจการเผยแพร่และพัฒนาคริสตจักร

มีหน้าที่หลักในการสนับสนุนส่งเสริมให้คริสตจักรภาค คริสตจักรท้องถิ่น หมวดคริสเตียน ศาลาธรรม และสถาบัน สามารถกระทำพันธกิจของพระเจ้าได้ด้วยตนเอง
หน่วยงานในสังกัด ได้แก่
หน่วยงานเผยแพร่และพัฒนาคริสตจักร
หน่วยงานพัฒนาและบริการสังคม
หน่วยงานประทีปของไทย
พันธกิจ > พันธกิจการอภิบาลชีวิตคริสเตียน

มีหน้าที่หลักในการส่งเสริมและพัฒนาบุคลากร ส่งเสริมบทบาทของสตรีคริสเตียน เยาวชนคริสเตียน ครอบครัวคริสเตียน ในการเป็นพยานของพระเยซูคริสต์ รวมทั้งจัดให้มีบุคลากรที่มีคุณภาพและประสิทธิภาพในการรับใช้พระเจ้า
หน่วยงานในสังกัด ได้แก่
หน่วยงานศิษยาภิบาล
หน่วยงานสตรี
หน่วยงานอนุชน
พันธกิจ > พันธกิจการคลังและทรัพย์สิน

มีหน้าที่หลักเกี่ยวกับการบริหารงานด้านการเงิน การคลัง การบัญชี งบประมาณ และทรัพย์สินทั้งปวงของสภาฯ และมูลนิธิฯ และจัดให้มีสวัสดิการต่าง ๆ สำหรับบุคลากรในสภาคริสตจักรในประเทศไทย
หน่วยงานในสังกัด ได้แก่
หน่วยงานบัญชีการเงิน
หน่วยงานทรัพย์สิน
บ้านพักสัมมนาหาดเจ้าสำราญ
บ้านพักและศูนย์ฝึกอบรมปราณบุรี
บ้านพักดอยขุนตาน ย.3
ค่ายดงพระพร
หน่วยงานสวัสดิการ
พันธกิจ > พันธกิจการศึกษา

มีหน้าที่หลักในการพัฒนาเยาวชนคริสเตียน และบุคคลทั่วไปให้ได้รับการศึกษาในระบบ นอกระบบ และการศึกษาตามอัธยาศัย เพื่อเป็นบุคลากรที่มีคุณภาพและประสิทธิภาพ มีชีวิตที่สมบูรณ์ตามแบบของพระเยซูคริสต์ มีโรงเรียนในสังกัดพันธกิจ 30 แห่ง และมหาวิทยาลัย 2 แห่ง
หน่วยงานในสังกัด ได้แก่
หน่วยงานพันธกิจการศึกษา
สถาบันการศึกษาขั้นต้นพื้นฐาน
สถาบันการศึกษาระดับอุดมศึกษา
นอกจากนี้ยังมีสถาบันด้านศาสนศึกษาประกอบด้วย วิทยาลัยพระคริสต์ธรรมแมคกิลวารี (มหาวิทยาลัยพายัพ) สถาบันกรุงเทพคริสต์ศาสนศาสตร์ (สถาบันสมทบมหาวิทยาลัยคริสเตียน) ศูนย์พระคริสตธรรมสิโลอัม (กระเหรี่ยงแบ๊บติสต์) ศูนย์พระคริสตธรรมเบธเอล ศูนย์พระคริสตธรรมลาหู่แบ๊บติสต์ และศูนย์พระคริสตธรรมเกธเซมาเน
พันธกิจ > พันธกิจการแพทย์

มีหน้าที่หลักในการให้การบำบัดรักษาพยาบาล ทั้งทางร่างกาย จิตใจ สังคม และจิตวิญญาณแก่บุคคลทั่วไป รวมทั้งการฟื้นฟูสสุขภาพ การส่งเสริมสุขภาพ และการป้องกันการเจ็บป่วย เพื่อเป็นพยานของพระเยซูคริสต์โดยสถาบันสถานพยาบาลปัจจุบัน มีโรงพยาบาลและสถานพยาบาลในสังกัดจำนวน 8 แห่ง
พันธกิจ > หน่วยงานอื่น ๆ ที่ขึ้นตรงต่อคณะผู้บริหารสภาคริสตจักรในประเทศไทย

คณะกรรมการศาสนศาสตร์ศึกษา
โรงเรียนภาษายูเนี่ยน
โรงเรียนคริสเตียนเยอรมันเชียงใหม่
โรงเรียนนานาชาติเชียงใหม่
ศูนย์สร้างสาวกเพื่อการประกาศและบุกเบิกคริสตจักร
ศูนย์การศึกษาคริสเตียนไทย เกาหลี
หน่วยงานบุคลากร
หน่วยงานตรวจสอบบัญชีภายใน
หน่วยงานคริสเตียนศึกษาและบรรณศาสตร์
ศูนย์ฝึกอบรมเยาวชนคริสเตียนไทย-เกาหลี
สำนักกลางนักเรียนคริสเตียน
บ้านพักกรุงเทพคริสเตียน
สำนักงานเอกสัมพันธ์และแผนตอบสนองนโยบาลและยุทธศาสตร์
ฝ่ายหอจดหมายเหตุและประวัติศาสตร์
ฝ่ายบ้านและครอบครัว
ฝ่ายประชาสัมพันธ์และสารสนเทศ
ฝ่ายอาคารสำนักงานกรุงเทพฯ
ฝ่ายอาคาร 75 ปี เชียงใหม่
สำนักงานสภาคริสตจักรในประเทศไทย